CELEX: 22021D0230
Language: hr
Date: 2018-07-06 00:00:00
Title: Odluka zajedničkog odbora EGP-a br. 169/2018 od 6. srpnja 2018. o izmjeni Protokola 30. uz Sporazum o EGP-u, o posebnim odredbama u pogledu organizacije suradnje u području statistike [2021/230]

25.2.2021   
               
               
                  HR
               
               
                  Službeni list Europske unije
               
               
                  L 67/65
               
            
         ODLUKA ZAJEDNIČKOG ODBORA EGP-A
         br. 169/2018
         od 6. srpnja 2018.
         o izmjeni Protokola 30. uz Sporazum o EGP-u, o posebnim odredbama u pogledu organizacije suradnje u području statistike [2021/230]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Statistički program EGP-a od 2018. do 2020. trebao bi se temeljiti na Uredbi (EU) br. 99/2013 Europskog parlamenta i Vijeća (1), kako je zadnje izmijenjena Uredbom (EU) 2017/1951 Europskog parlamenta i Vijeća od 25. listopada 2017. o izmjeni Uredbe (EU) br. 99/2013 o europskome statističkom programu od 2013. do 2017. njegovim produljenjem do 2020. (2) i trebao bi uključivati elemente za opis i praćenje svih relevantnih gospodarskih, socijalnih i ekoloških aspekata Europskoga gospodarskog prostora.
                  
               
                     (2)
                  
                  
                     Uredba (EU) 2017/1951 trebala bi se uključiti u Protokol 30. kako bi se osiguralo produljenje suradnje do 2020.
                  
               
                     (3)
                  
                  
                     Protokol 30. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2018.,
                  
               DONIO JE OVU ODLUKU:
         
            Članak 1.
            Protokol 30. uz Sporazum o EGP-u mijenja se kako slijedi:
            
                        1.
                     
                     
                        U naslovu članka 5. riječ „2017.” zamjenjuje se riječju „2020.”.
                     
                  
                        2.
                     
                     
                        U članku 5. stavku 1. dodaje se sljedeća alineja:
                        
                                    „—
                                 
                                 
                                    
                                       32017 R 1951: Uredbom (EU) 2017/1951 Europskog parlamenta i Vijeća od 25. listopada 2017. (SL L 284, 31.10.2017., str. 1.).”
                                 
                              
                  
                        3.
                     
                     
                        U članku 5. stavku 2. riječi „od 2013. do 2017.” i „31. prosinca 2017.” zamjenjuju se riječima „od 2013. do 2020.”, odnosno „31. prosinca 2020.”.
                     
                  
                        4.
                     
                     
                        U članku 5. stavku 3. riječi „od 2013. do 2017.” zamjenjuju se riječima „od 2013. do 2020.”.
                     
                  
                        5.
                     
                     
                        Tekst članka 5. stavka 4. zamjenjuje se sljedećim:
                        „Države članice EFTA-e financijski doprinose u skladu s člankom 82. stavkom 1. točkom (a) Sporazuma i financijskim uredbama koje se na njega odnose, i to u iznosu od 75 posto iznosa navedenog u proračunskim linijama 29 02 05 (Europski statistički program 2013.–2017.) i 29 01 04 05 (Politika u području statističkih informacija – Rashodi za administrativno upravljanje) unesenima u proračun Europske unije za 2013. te u iznosu od 75 posto iznosa navedenog u proračunskim linijama 29 02 01 (Davanje kvalitetnih statističkih informacija, provedba novih metoda izrade europskih statistika i jačanje partnerstva s Europskim statističkim sustavom) i 29 01 04 01 (Rashodi za potporu europskom statističkom programu) unesenima u proračun Europske unije za razdoblje od 2014. do 2020.”.
                     
                  
         
            Članak 2.
            Ova Odluka stupa na snagu 7. srpnja 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
            Primjenjuje se od 1. siječnja 2018.
         
         
            Članak 3.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 6. srpnja 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
         
         
            (1)  Uredba (EU) br. 99/2013 Europskog parlamenta i Vijeća od 15. siječnja 2013. o europskome statističkom programu od 2013. do 2017. (SL L 39, 9.2.2013., str. 12.).
         
            (2)  SL L 284, 31.10.2017., str. 1.
         
            (*1)  Ustavni zahtjevi nisu navedeni.